“Qizilqumsement” AJda klinker ishlab chiqarish boʻyicha toʻrtinchi texnologik liniyani qurish” investitsiya loyihasi texnik-iqtisodiy hisob-kitobining asosiy texnik-iqtisodiy koʻrsatkichlarini tasdiqlash toʻgʻrisida
(resolution, 2020-08-27)

“Qizilqumsement” aksiyadorlik jamiyatida klinker ishlab chiqarish boʻyicha toʻrtinchi texnologik liniyani qurish” loyihasini amalga oshirish orqali ichki va tashqi bozorda talab boʻlgan yuqori markali sement ishlab chiqarish hajmini koʻpaytirish hamda yangi turdagi mahsulotlar ishlab chiqarilishini yoʻlga qoʻyish maqsadida Vazirlar Mahkamasi qaror qiladi: 1. Quyidagilar: “Qizilqumsement” aksiyadorlik jamiyatida klinker ishlab chiqarish boʻyicha toʻrtinchi texnologik liniyani qurish” investitsiya loyihasini (keyingi oʻrinlarda — investitsiya loyihasi) amalga oshirish doirasida kapital qoʻyilmalarning umumiy qiymati 112 639,9 ming yevro ekvivalentiga teng boʻlgan investitsiya loyihasining texnik-iqtisodiy hisob-kitobi ishlab chiqilganligi; investitsiya loyihasini amalga oshirish “Qizilqumsement” aksiyadorlik jamiyatining 92 829,0 ming yevro ekvivalenti miqdoridagi mablagʻlari va “Hamkorbank” aksiyadorlik tijorat bankining 19 810,9 ming yevro ekvivalenti miqdoridagi kreditlari hisobidan moliyalashtirilishi maʼlumot uchun qabul qilinsin. 2. Belgilansinki: “Qizilqumsement” aksiyadorlik jamiyati investitsiya loyihasining tashabbuskori va “Hamkorbank” aksiyadorlik tijorat banki kreditidan maqsadli foydalanilishi va loyihaning samarali amalga oshirilishi uchun masʼul qarz oluvchi hisoblanadi; qarz va u bilan bogʻliq xarajatlar “Qizilqumsement” aksiyadorlik jamiyatining oʻz mablagʻlari hisobidan qoplanadi; investitsiya loyihasi “tayyor holda topshirish” sharti asosida (Engineering Procurement Construction) “fast-track” uslubida (bir vaqtning oʻzida loyihalash, xarid qilish va qurilish ishlari) amalga oshiriladi; investitsiya loyihasini amalga oshirish doirasida olib kiriladigan texnologik uskunalar, ularning butlovchi va ehtiyot qismlari, materiallar, buyumlar, asbob-uskunalar, texnologik hujjatlar — Oʻzbekiston Respublikasida akkreditatsiya qilingan tegishli sinov laboratoriyalari mavjud boʻlmagan taqdirda, istisno tariqasida, majburiy sertifikatlashdan ozod qilinadi. 3. “Qizilqumsement” aksiyadorlik jamiyatida klinker ishlab chiqarish boʻyicha toʻrtinchi texnologik liniyani qurish” investitsiya loyihasi texnik-iqtisodiy hisob-kitobining asosiy texnik-iqtisodiy koʻrsatkichlari ilovaga muvofiq tasdiqlansin. 4. 2021-yil dekabr oyi investitsiya loyihasini amalga oshirish muddati etib belgilansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. T/r Koʻrsatkich nomlanishi Oʻlchov birligi Jami shu jumladan: “Qizilqumsement” AJ mablagʻlari “Hamkorbank” ATB krediti 1. Loyihaning umumiy qiymati ming yevro (ekv) 112 639,9 92 829,0 19 810,9 2. Kapital qoʻyilmalar qiymati ming yevro (ekv) 112 639,9 92 829,0 19 810,9 shu jumladan: 2.1 mashina va uskunalar ming yevro (ekv) 54 594,8 34 783,9 19 810,9 EKVda ming yevro (ekv) 54 566,7 34 755,8 19 810,9 milliy valyutada ming yevro (ekv) 28,1 28,1 2.2 qurilish-montaj ishlari ming yevro (ekv) 51 226,7 51 226,7 EKVda ming yevro (ekv) 51 226,7 51 226,7 2.3 investitsiya davridagi moliyaviy xarajatlar ming yevro (ekv) 576,4 576,4 EKVda ming yevro (ekv) 99,1 99,1 milliy valyutada ming yevro (ekv) 477,3 477,3 2.4 boshqa xarajatlar ming yevro (ekv) 6 242,0 6 242,0 EKVda ming yevro (ekv) 5 614,1 5 614,1 milliy valyutada ming yevro (ekv) 627,9 627,9 3. Loyihaning quvvati, shu jumladan ishlab chiqariladigan klinker mahsulotining yillik hajmi ming tonna 1 800 4. Yaratiladigan ishlab chiqarish fondlarining qiymati ming yevro (ekv) 112 490,6 5. Moʻljallanayotgan ishga joylashtiriluvchilar soni 40 nafar 6. Investitsiya davrining davomiyligi 15 oy